നെല്ല് സംഭരണത്തിന് തടസ്സമാകില്ല ആലപ്പുഴ എസി റോഡ് നവീകരണ പ്രവര്ത്തനങ്ങള് നെല്കര്ഷകര്ക്ക് തടസമാകില്ല. കര്ഷകരുടെ ആവശ്യങ്ങള്ക്കനുസരിച്ച് ക്രമീകരണങ്ങളൊരുക്കും. പാടശേഖര സമിതി, കൃഷിവകുപ്പ്, കെഎസ്ടിപി, കണ്സള്ട്ടന്റ്, ഊരാളുങ്കല് ലേബര് കോണ്ട്രാക്ട് കോ ഓപ്പറേറ്റീവ് സൊസൈറ്റി പ്രതിനിധികളുടെ സംയുക്ത യോഗത്തിലാണ് ഇക്കാര്യങ്ങള് ധാരണയായത്.ചങ്ങനാശേരി ഭാഗത്ത് കൃഷിയിറക്കുന്നതും നെടുമുടി കൈനകരി, മങ്കൊമ്ബ് ഭാഗങ്ങളില് കൊയ്ത്ത് വരുന്നതും പരിഗണിച്ചായിരുന്നു യോഗം. നെല്ല് സംഭരണത്തെ ബാധിക്കാത്ത വിധത്തിലാകും മാധവശേരി, പാറശേരി പാലങ്ങള് പൊളിക്കുന്നത്. കൊയ്ത്ത് യന്ത്രങ്ങള്ക്ക് പോകാനും നെല്ല് കയറ്റാന് ലോറികള്ക്ക് വരാനും സൗകര്യമൊരുക്കാമെന്ന് ഊരാളുങ്കല് സൊസൈറ്റി പ്രതിനിധികള് അറിയിച്ചു. ഏതൊക്കെ ഭാഗങ്ങളിലേക്ക് ഏതൊക്കെ റോഡിലൂടെ പോകണമെന്ന് കര്ഷകര് അറിയിച്ചാല് അതനുസരിച്ച് ക്രമീകരണങ്ങളൊരുക്കും. കലുങ്കുകള് ചെളിയും പലകയും ഉപയോഗിച്ച് അടയ്ക്കും. കര്ഷകര്ക്ക് ആവശ്യമുള്ളപ്പോള് ഇവ തുറക്കാം. ആവശ്യമുള്ളയിടങ്ങളില് പൈപ്പും സ്ഥാപിക്കും. പൈപ്പ് തുറന്നും വെള്ളം ശേഖരിക്കാം. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്